ai4bharat/Pralekha huggingface dataset:
|
மத்திய அமைச்சரவை
|
இந்திய தகவல் தொழில்நுட்ப நிறுவனங்கள் சட்ட  மசோதா, 2020-க்கு மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் பின்வருவனவற்றுக்கு ஒப்புதல் வழங்கப்பட்டது.
1. இந்திய தகவல் தொழில்நுட்ப நிறுவனங்கள் சட்டத்திருத்த மசோதா 2020-ஐ அறிமுகம் செய்தல்.
2. 20 ஐஐஐடி -ல் தலா ஒன்று வீதமும், ஐஐடிடிஎம் கர்னூலில் ஒன்றுமாக 21 இயக்குநர்கள் பணியிடங்களுக்கான ஒப்பந்தம்.
3. 20 ஐஐஐடி -ல் தலா ஒன்று வீதமும், ஐஐடிடிஎம் கர்னூலில் ஒன்றுமாக 21 பதிவாளர்கள் பணியிடங்களுக்கான ஒப்பந்தம்.
தாக்கம்
தற்போதுள்ள 15 இந்திய தகவல் தொழில்நுட்ப நிறுவனங்கள் மற்றும் எஞ்சிய 5 நிறுவனங்களை பொதுத்துறை மற்றும் தனியார் கூட்டாண்மையுடன், பட்டங்களை வழங்குவதற்கான அதிகாரங்களுடன் தேசிய முக்கியத்துவம் வாய்ந்த நிறுவனங்களாக அறிவிக்க மசோதா வகைசெய்யும். இளநிலை தொழில்நுட்பம்  அல்லது முதுநிலை தொழில்நுட்பம்  அல்லது பிஹெச்டி பட்டங்களை, பல்கலைக் கழகம் அல்லது தேசிய முக்கியத்துவம் வாய்ந்த நிறுவனம் வழங்குவது போல இந்த நிறுவனங்களுக்கும் அங்கீகாரம் அளிக்க இந்த மசோதா வகை செய்யும். தகவல் தொழில்நுட்பத் துறையில் நாட்டில் வலுவான ஆராய்ச்சித் தளத்தை உருவாக்க தேவையான போதுமான மாணவர்களை ஈர்ப்பதற்கும் இந்த நிறுவனங்களுக்கு அங்கீகாரம் அளிக்கப்படும்.
விவரங்கள்
1. 2014 மற்றும் 2017 ஆம் ஆண்டின் முந்தைய சட்டங்களில் திருத்தம் செய்வதற்காக இந்திய தகவல் தொழில்நுட்ப சட்டத்திருத்த மசோதா 2020 அறிமுகம் செய்யப்படுகிறது.
2. பொதுத்துறை மற்றும் தனியார் கூட்டாண்மையில், சூரத், போபால், பாகல்பூர், அகர்தலா, ராய்ச்சூர் ஆகிய 5 இந்திய தகவல் தொழில்நுட்ப நிறுவனங்களுக்கு சட்டப்பூர்வமான அந்தஸ்து வழங்கப்படுவதுடன், இந்திய தகவல் தொழில்நுட்ப நிறுவனங்கள்  சட்டம் 2017-ன்கீழ் ஏற்கனவே இயங்கும் 15 நிறுவனங்களுடன், தேசிய முக்கியத்துவம் வாய்ந்த நிறுவனம் என்று அறிவிக்கப்படும்.
சூரத், போபால், பாகல்பூர், அகர்தலா, ராய்ச்சூரில் ஐஐஐடி-க்களை அமைப்பதே அங்கீகாரம் வழங்குவதன் நோக்கமாகும். இந்த ஐஐஐடி-க்கள் ஏற்கனவே சொசைட்டிஸ் பதிவுச்சட்டம் 1860-ன்கீழ் பதிவு செய்யப்பட்ட சொசைட்டிகளாக இயங்கி வருகின்றன. அவை, இதர 15 ஐஐஐடி-க்களை போல, ஐஐஐடி  சட்டம் 2017-ன் கீழ் கொண்டு வரப்படும். மேலும், ஐஐஐடி டிஎம் கர்னூல் 2014 ஐஐஐடி சட்டத்தின்கீழ் உருவாக்கப்பட்டுள்ளது. அது அலகாபாத் ஐஐஐடி, குவாலியர் ஐஐஐடிஎம், ஜபல்பூர் ஐஐஐடி டிஎம், காஞ்சிபுரம் ஐஐஐடி டிஎம் ஆகிய நான்கு நிறுவனங்களுடன் சேர்ந்து இயங்கி வருகிறது. இந்த நிறுவனங்களில் ஏற்கனவே இயக்குநர் மற்றும் பதிவாளர் பணியிடங்கள் உள்ளன. அவற்றுக்கு கூடுதல் நிதி ஒதுக்கீடு இல்லாமல் முறைப்படுத்தப்படும்.
பிரதமர் அலுவலகம்
ஆசிய விளையாட்டுப் போட்டிகள்2022-ல் ஆடவருக்கான ஸ்பீட் ஸ்கேட்டிங் 3000 மீட்டர் ரிலே பிரிவில் வெண்கலப் பதக்கம் வென்றதைப் பிரதமர் கொண்டாடினார்
ஹாங்சோவில் நடைபெறும் ஆசிய விளையாட்டுப் போட்டிகள் 2022-ல் ஆடவர் ஸ்பீட் ஸ்கேட்டிங் 3000 மீட்டர் ரிலே பிரிவில் வெண்கலப் பதக்கம் வென்ற ஆனந்த்குமார் வேல்குமார், சித்தாந்த் ராகுல் காம்ப்ளே, விக்ரம் ராஜேந்திர இங்கலே ஆகியோருக்குப் பிரதமர் திரு. நரேந்திர மோடி வாழ்த்து தெரிவித்துள்ளார்.
சமூக ஊடக எக்ஸ் தளத்தில் பிரதமர் கூறியிருப்பதாவது:
"அணிச்செயல்பாட்டின் வியத்தகு வெளிப்பாடு மற்றொரு வெண்கலப் பதக்கத்தை நாட்ற்குக் கொண்டு வருகிறது!
ஆடவர் ஸ்பீட் ஸ்கேட்டிங் 3000 மீட்டர் ரிலே பிரிவில் ஆனந்தகுமார் வேல்குமார், சித்தாந்த் ராகுல் காம்ப்ளே, விக்ரம் ராஜேந்திர இங்கலே ஆகியோர் வெண்கலம் வென்றனர்.
இந்தச் சாதனையால் இந்தியா மிகுந்த மகிழ்ச்சி அடைகிறது, பெருமிதம் கொள்கிறது."
விவசாயத்துறை அமைச்சகம்
2020-21-ஆம் நிதியாண்டில் தமிழகம் 698 மெட்ரிக் டன் பாமாயில் எண்ணெய்யை உற்பத்தி் செய்துள்ளது
2020-21-ஆம் நிதியாண்டில் தமிழகம் 698 மெட்ரிக் டன் பாமாயில் எண்ணெய்யை உற்பத்தி செய்துள்ளதாக மத்திய வேளாண் மற்றும் விவசாயிகள் நலத்துறை அமைச்சர் திரு நரேந்திர சிங் தோமர் தெரிவித்துள்ளார்ஃ
இது தொடர்பாக மாநிலங்களவையில் எழுப்பப்பட்ட கேள்விகளுக்கு எழுத்து மூலம் அவர் அளித்த பதிலில், அகில இந்திய அளவில் 2,88,056 மெட்ரிக் டன் பாமாயில் எண்ணெய் உற்பத்தி செய்யப்பட்டுள்ளது என்றும் இதில் ஆந்திரப்பிரதேசம், தெலங்கானா, கர்நாடகா, கேரளா போன்ற மாநிலங்கள் அதிக அளவிலான பங்களிப்பை செய்துள்ளன என்றும் தெரிவித்துள்ளார். நுண்ணுயிர் பாசனத்தை ஊக்குவிக்கும் வகையில், தேசிய உணவு எண்ணெய் – பாமாயில் எண்ணெய் திட்டத்தின் கீழ், குறைந்த அளவு தண்ணீர் பயன்பாட்டில் உற்பத்தி செய்யக் கூடிய எண்ணெய் வித்துக்களில் ஒன்றான பனை விதைகளை உற்பத்தி செய்ய அரசு ஊக்கமளித்து வருகிறது என்றும் அவர் கூறியுள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1780271
(Visitor Counter : 160
பிரதமர் அலுவலகம்
பெண்களுக்கான 76 கிலோ மல்யுத்தப் போட்டியில் வெண்கலப் பதக்கம் வென்ற மல்யுத்த வீரர் பூஜா சிஹாகிற்கு பிரதமர் வாழ்த்து
பெர்மிங்ஹாமில் நடைபெறும் காமன்வெல்த் போட்டிகள் 2022-இல் பெண்களுக்கான 76 கிலோ மல்யுத்தப் போட்டியில் வெண்கலப் பதக்கம் வென்ற மல்யுத்த வீரர் பூஜா சிஹாகிற்கு பிரதமர் திரு நரேந்திர மோடி வாழ்த்து தெரிவித்துள்ளார்.
அவர் வெளியிட்டுள்ள ட்விட்டர் செய்தியில் கூறியிருப்பதாவது:
“திறமையான மல்யுத்த வீரராக பூஜா சிஹாக் முத்திரை பதித்துள்ளார். தமது விடா முயற்சியால் ஏராளமான சவால்களை அவர் எதிர்கொண்டுள்ளார். காமன்வெல்த் போட்டிகள் 2022-இல் அவர் வெண்கலப் பதக்கம் வென்றுள்ளார். அவருக்கு வாழ்த்துகள். வருங்காலங்களிலும் இந்தியாவிற்கு அவர் பெருமை தேடித் தருவார் என்று நான் நம்புகிறேன். #Cheer4India”
வணிகம் மற்றும் தொழில்துறை அமைச்சகம்
இந்தியா – ஐரோப்பிய யூனியன் இடையிலான தடையற்ற வர்த்தக ஒப்பந்தம் குறித்த பேச்சுவார்த்தைகளை, இந்தியாவும் ஐரோப்பிய யூனியனும் 9 ஆண்டு இடைவெளிக்குப் பிறகு மீண்டும் தொடங்கியுள்ளன
பிரஸ்ஸல்ஸ் நகரில் உள்ள ஐரோப்பிய யூனியன் தலைமையகத்தில் நேற்று நடைபெற்ற கூட்டு நிகழ்ச்சியில், மத்திய வர்த்தகம் – தொழில்துறை அமைச்சர் திரு.பியூஸ் கோயல் மற்றும் ஐரோப்பிய ஆணையத்தின் துணைத்தலைவர் திரு.வால்டிஸ் தோம்ப்ரோவ்ஸ்கி ஆகியோர், இந்தியா – ஐரோப்பிய யூனியன் இடையிலான தடையற்ற வர்த்தக ஒப்பந்தம் குறித்த பேச்சுவார்த்தைகளை முறைப்படி மீண்டும் தொடங்கியுள்ளனர். இது தவிர, முதலீட்டு பாதுகாப்பு ஒப்பந்தம் மற்றும் புவிசார் குறியீடுகளுக்கான ஒப்பந்தம் குறித்த பேச்சுவார்த்தைகளும் தொடங்கியுள்ளது.
கடந்த ஆண்டு, இந்தியா – ஐரோப்பிய யூனியன் தலைவர்கள் , 8 மே, 2021-ல் போர்டோ நகரில் சந்தித்துப் பேசியபோது, சமச்சீரான, குறிக்கோளுடன் கூடிய, விரிவான மற்றும் பரஸ்பர நலன் பயக்கும் தடையற்ற வர்த்தக ஒப்பந்தம் குறித்த பேச்சுவார்த்தைகளை மீண்டும் தொடங்குவதுடன், முதலீட்டு பாதுகாப்பு ஒப்பந்தம் மற்றும் புவிசார் குறியீடுகளுக்கான ஒப்பந்தம் குறித்து புதிதாக பேச்சுவார்த்தை நடத்தவும் முடிவு செய்யப்பட்டது. அதன்படி, 2013-ம் ஆண்டு கைவிடப்பட்ட பேச்சுவார்த்தை, 9 ஆண்டுகளுக்குப் பிறகு மீண்டும் தொடங்கியுள்ளது.
ஐரோப்பிய ஆணையத்தின் தலைவர் திருமதி.உர்சுலா-வின் ஏப்ரல் 2022 தில்லி பயணம் மற்றும் பிரதமர் திரு.நரேந்திர மோடியின், சமீபத்திய ஐரோப்பிய பயணங்கள், தடையற்ற வர்த்தக ஒப்பந்தம் குறித்த பேச்சுவார்த்தையை விரைவுபடுத்தியுள்ளன.
அமெரிக்காவுக்குப் பிறகு, இந்தியாவின் இரண்டாவது பெரிய வர்த்தக பங்குதாரராக ஐரோப்பிய யூனியன் உள்ள நிலையில், இந்த தடையற்ற வர்த்தக ஒப்பந்த பேச்சுவார்த்தை முக்கியத்துவம் வாய்ந்ததாகக் கருதப்படுகிறது. இந்தியா – ஐரோப்பிய யூனியன் இடையிலான வணிகரீதியான வர்த்தகம், இதுவரை இல்லாத அளவாக 2021-22ல் 116.36 பில்லியன் அமெரிக்க டாலர் அளவிற்கு உயர்ந்துள்ளது. இது கடந்த ஆண்டைவிட 43.5% அதிகம் ஆகும். அதேபோன்று, ஐரோப்பிய யூனியனுக்கான இந்தியாவின் ஏற்றுமதியும், 2021-22 நிதியாண்டில் 57% உயர்ந்து 64 பில்லியன் டாலரை எட்டியுள்ளது. இந்தியா, ஐரோப்பிய யூனியனுடன் அளவற்ற வர்த்தகத்தை மேற்கொண்டுள்ளது.
மேலும் விவரங்களுக்கு இந்த ஆங்கில செய்திக்குறிப்பைக் காணவும் :
https://pib.gov.in/PressReleasePage.aspx?PRID=1834982
இளைஞர் நலன் மற்றும் விளையாட்டு அமைச்சகம்
2028 ஒலிம்பிக்கில் இந்திய ஹாக்கி அணி வெற்றி பெறும் – இந்திய விளையாட்டு ஆணையத்தின் முன்னாள் இயக்குநர் டேவிட் ஜான் நம்பிக்கை
2028-ம் ஆண்டில் நடைபெறவுள்ள ஒலிம்பிக் போட்டியில் இந்திய ஹாக்கி அணி உச்சத்தை எட்டும் என ஒடிசா ஹாக்கி அணியின் இயக்குநர் டேவிட் ஜான் தெரிவித்துள்ளார்.
“தற்போது அணியில் உள்ள ஜுனியர் ஹாக்கி வீர்ர்கள், 2028-ம் ஆண்டுக்குள் 300 சர்வதேச போட்டிகளில் பங்கேற்றிருப்பார்கள். ஒவ்வொரு வீரருக்கும் அதிக அனுபவம் கிடைத்திருக்கும்” என்று டேவிட் ஜான் கூறினார். எந்தவொரு சூழலையும் சமாளிக்கும் பக்குவமும் பெற்றிருப்பார்கள் என்றும் குறிப்பிட்டார்.
“இந்திய ஹாக்கி அணிக்கு இது மகிழ்ச்சியான நேரம். ஆனால், ஜெர்மனி, ஆஸ்திரேலியா, பெல்ஜியம், ஹாலந்து ஆகிய அணிகளும் சிறப்பாக விளையாடி வருகின்றன” என்று டேவிட் ஜான் சுட்டிக்காட்டினார்.
2022 டோக்கியோ ஒலிம்பிக் போட்டியில், இந்திய ஹாக்கி ஆண்கள் அணி வெண்கலப் பதக்கம் வென்றது. மகளிர் அணி 4-வது இடத்தைப் பிடித்தனர். இது இந்திய ஹாக்கி அணியின் உத்வேகத்தை காட்டுவதாக உள்ளது.
சுகாதாரம் மற்றும் குடும்ப நலத்துறை அமைச்சகம்
கொவிட்-19 தொற்றின் அண்மை தகவல்
இந்தியாவில் கொரோனா தொற்றுக்காக மருத்துவமனைகளில் சிகிச்சை பெறுபவர்களின் எண்ணிக்கை, 8,26,740-ஆகக் குறைந்துள்ளது; 71 நாட்களுக்குப் பிறகு மிகக் குறைவு.
கடந்த 24 மணி நேரத்தில் 67,208 புதிய பாதிப்புகள் ஏற்பட்டுள்ளன.
இதுவரை மொத்தம் 2,84,91,670 பேர் கொவிட் தொற்றிலிருந்து குணமடைந்துள்ளனர்.
கடந்த 24 மணி நேரத்தில் 1,03,570 பேர் கொவிட் தொற்றிலிருந்து குணமடைந்துள்ளனர்.
தொடர்ந்து 35-ஆவது நாளாக தினசரி புதிய பாதிப்புகளை விட, குணமடைபவர்களின் எண்ணிக்கை அதிகரித்துள்ளது.
தேசியளவில் குணமடைபவர்களின் வீதம் 95.93 சதவீதமாக உயர்ந்துள்ளது.
வாராந்திர தொற்று உறுதி வீதம் 5 சதவிகிதத்திற்கும் கீழே குறைந்துள்ளது; தற்போது இது 3.99% ஆகும்.
தொடர்ந்து 10-வது நாளாக, அன்றாட பாதிப்பு வீதம் ஐந்து சதவீதத்திற்கும் குறைவாக, 3.48 சதவிகிதமாக உள்ளது.
இதுவரை 38.52 கோடி பரிசோதனைகள் செய்யப்பட்டுள்ளன.
நாடு தழுவிய தடுப்பூசித் திட்டத்தின் கீழ் இதுவரை 26.55 கோடி தடுப்பூசிகள் போடப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1727773
பிரதமர் அலுவலகம்
ஆசிய விளையாட்டுப் போட்டிகள் 2022 மகளிர் வில்வித்தை குழு பிரிவில் தங்கப் பதக்கம் வென்றதைப் பிரதமர் கொண்டாடியுள்ளார்
ஹாங்சோவில் நடைபெறும் ஆசிய விளையாட்டுப் போட்டி 2022 மகளிர் வில்வித்தை குழு பிரிவில் தங்கப் பதக்கம் வென்ற ஜோதி சுரேகா வென்னம், பர்னீத் கவுர், அதிதி கோபிசந்த் ஆகியோருக்குப் பிரதமர் திரு. நரேந்திர மோடி வாழ்த்து தெரிவித்துள்ளார்.
இது குறித்து சமூக ஊடக எக்ஸ் பதிவில் பிரதமர் கூறியிருப்பதாவது:
“குழுப்பிரிவில் இந்திய மகளிர் வில்வித்தை வீராங்கனைகள் தங்கப்பதக்கம் வென்றனர். ஜோதி சுரேகா வென்னம், பர்னீத் கவுர், அதிதி கோபிசந்த் ஆகியோருக்கு வாழ்த்துக்கள்! அவர்களின் இணையற்ற செயல்திறன், கவனம், அர்ப்பணிப்பு ஆகியவை நம் நாட்டை மிகவும் பெருமைப்படுத்தியுள்ளன. இந்த வெற்றி அவர்களின் சிறந்த திறமை மற்றும் குழு உழைப்புக்கு ஒரு சான்றாகும்.”
பாதுகாப்பு அமைச்சகம்
பாதுகாப்பு ஆராய்ச்சி மேம்பாட்டு நிறுவனம்  உருவாக்கிய பயோ கழிவறைகள்
மக்களவையில் பயோ கழிவறைகள் குறித்து உறுப்பினர்கள் எழுப்பிய கேள்வி ஒன்றுக்கு பாதுகாப்புத்துறை இணையமைச்சர் திரு அஜய் பட் எழுத்துபூர்வமாக அளித்த பதிலில் கூறியிருப்பதாவது:
பாதுகாப்பு ஆராய்ச்சி மேம்பாட்டு நிறுவனம்  உருவாக்கிய பயோ-கழிவறைகளின் முக்கிய அம்சங்கள்:
பயோ கழிவறைகள் அன்ஏராபிக் என்ற ஆக்ஸிஜன் இல்லா நடைமுறையை பயன்படுத்தி பாக்டீரியா மூலம் கழிவுகளை அழிக்கின்றன.
பலவித காலநிலைகளில் பயன்படுத்தும் வகையில், பல வடிவமைப்புகளில் பயோ-கழிவறைகள் உருவாக்கப்பட்டுள்ளன.
பாக்டீரியா செறிவூட்டலுக்கு பசுஞ்சாணம் பயன்படுத்தப்படுகிறது. பாக்டீரியா தொகுப்பில், நான்குவிதமான பாக்டீரியா தொகுப்புகள் உள்ளன.
ஹைட்ரோலேஸ்
அசிடோஜெனேஸ்
அகிடோஜெனேஸ்
மெதோஜென்ஸ்
நாடு முழுவதும் 60 தொழிற்சாலைகளுக்கு இந்த தொழில்நுட்பத்தை டிஆர்டிஓ வழங்கியுள்ளது. இந்த நிறுவனங்கள் நாடு முழுவதும் பயோ கழிவறைகளை அமைத்துள்ளன. 20-க்கும் மேற்பட்ட மாநிலங்களில் மொத்தம் 16,000 கழிவறைகள் அமைக்கப்பட்டுள்ளன. மேலும், இந்திய ரயில் பெட்டிகளில், 2.5 லட்சத்துக்கும் மேற்பட்ட பயோ கழிவறைகள் அமைக்கப்பட்டுள்ளன. இது தினசரி அடிப்படையில் 100 லட்சத்துக்கும் மேற்பட்ட பயணிகளின் தேவைகளை நிறைவேற்றுகிறது.
மேலும் விவரங்களுக்கு, இந்த ஆங்கில செய்திக் குறிப்பை காணவும்:
https://pib.gov.in/PressReleasePage.aspx?PRID=1809572
சுற்றுச்சூழல் மற்றும் வனத்துறை அமைச்சகம்
மாற்றியமைக்கப்பட்ட தொழிற்சாலை நைட்ரஜன் ஆலைகளில் இருந்து மருத்துவ ஆக்சிஜன் உற்பத்தி
கொவிட்-19 பெருந்தொற்று நிலைமையைக் கருத்தில் கொண்டும், நாட்டில் மருத்துவ தேவைக்கான ஆக்சிஜன் இருப்பை அதிகரிக்க வேண்டியும், உபரி நைட்ரஜன் அலைகளை வைத்திருக்கும் தொழிற்சாலைகளை அடையாளம் காணுமாறும், நைட்ரஜன் ஆலைகளை ஆக்சிஜன் உற்பத்தி செய்ய வைக்கும் சாத்தியக்கூறுகளை ஆராயுமாறும், தொழிலகங்கள் பற்றிய விரிவான தரவுகளை வைத்திருக்கும் மத்திய மாசுக் கட்டுப்பாட்டு வாரியத்தை மத்திய அரசு கேட்டுக் கொண்டது.
இதைத் தொடர்ந்து, ஏற்கனவே இருக்கும் நைட்ரஜன் உற்பத்தி ஆலைகளை ஆக்சிசன் உற்பத்திக்கு ஒதுக்கக்கூடிய சாத்தியக் கூறுகளைக் கொண்ட தொழிற்சாலைகளை மாநில மாசுக் கட்டுப்பாட்டு வாரியங்களின் உதவியோடு மத்திய மாசு கட்டுப்பாட்டு வாரியம் அடையாளம் கண்டுள்ளது.
இது தொடர்பாக அந்த தொழிற்சாலைகளோடும், நிபுணர்களுடனும் ஆலோசனை நடத்தப்பட்டன.
சுமார் 30 தொழிற்சாலைகள் அடையாளம் காணப்பட்டு அங்கு உள்ள நைட்ரஜன் ஆலைகளை மருத்துவ ஆக்ஸிஜன் உற்பத்தி செய்யும் வகையில் மாற்றி அமைப்பதற்கான பணிகள் தொடங்கியுள்ளன. இவற்றில் சில ஆலைகள் அருகில் உள்ள மருத்துவமனைகளுக்கும் மாற்றலாம். அவ்வாறு செய்ய முடியாத பட்சத்தில் இருக்கும் இடத்திலேயே ஆக்சிஜன் உற்பத்தி செய்யலாம்.
நைட்ரஜன் ஆலையை ஆக்சிஜன் உற்பத்தி செய்யும் வகையில் மாற்றியமைத்துள்ள திருவாளர்கள் யூ பி எல் லிமிடெட், அதை குஜராத் மாநிலம் வாபியில் உள்ள எல்ஜி ரோட்டரி மருத்துவமனையில் நிறுவியுள்ளது. ஒரு நாளைக்கு அரை டன் ஆக்சிஜனை உற்பத்தி செய்யும் இந்த ஆலை 2021 ஏப்ரல் 27 முதல் செயல்பட தொடங்கி உள்ளது.
மேலும் மூன்று ஆலைகளை மாற்றி அமைக்கும் பணியில் யூ பி எல் லிமிடெட் ஈடுபட்டுள்ளது. பணி முடிந்த பின்னர் சூரத் மற்றும் அங்காலேஷ்வரில் உள்ள மருத்துவமனைகளில் இவை நிறுவப்படும்.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1715313
----
(Visitor Counter : 187
பாதுகாப்பு அமைச்சகம்
2023-ஆம் ஆண்டுக்கான தேசிய மாணவர் படையின் குடியரசு தின முகாம் தில்லியில் தொடக்கம்
2023-ஆம் ஆண்டுக்கான தேசிய மாணவர் படையின் குடியரசு தின முகாம், தில்லி கண்டோன்மென்டில் உள்ள கரியப்பா அணிவகுப்பு மைதானத்தில் இன்று  தொடங்கியது. பிரதமரின் பேரணியோடு ஜனவரி 28-ஆம் தேதி நிறைவடையும் இந்த ஒரு மாத கால முகாமில் 28 மாநிலங்கள் மற்றும் யூனியன் பிரதேசங்களில் இருந்து 710 பெண்கள் உட்பட மொத்தம் 2155 பேர் பங்கேற்கின்றனர். ஜம்மு காஷ்மீரைச் சேர்ந்த 114 தேசிய மாணவர் படையினரும், வடகிழக்கு பகுதியிலிருந்து 120 பேரும் இதில் அடங்குவர்.
கலை சார்ந்த போட்டிகள், தேசிய ஒருங்கிணைப்பு விழிப்புணர்வு நிகழ்ச்சிகள் மற்றும் நிறுவன அளவிலான பயிற்சிகள் இந்த முகாமில் வழங்கப்படும். குடியரசு துணைத் தலைவர், மத்திய பாதுகாப்பு அமைச்சர், பாதுகாப்பு இணையமைச்சர், தில்லி முதல்வர், முப்படைகளின் தலைமைத் தளபதி உள்ளிட்ட ஏராளமான முக்கிய பிரமுகர்கள் முகாமிற்கு வருகை தருவார்கள்.
துவக்க விழாவில் உரையாற்றிய தேசிய மாணவர் படையின் தலைமை இயக்குநர் லெப்ஃடினன்ட் ஜெனரல் குருபீர்பால் சிங், முழு மனதுடன் பயிற்சி முகாமில் கலந்து கொள்ளுமாறும், ஒவ்வொரு நிகழ்ச்சியிலிருந்தும் அதிகபட்ச பலன்களைப் பெற்றுக்கொள்ள வேண்டும் என்றும் வீரர்களைக் கேட்டுக்கொண்டார். இளைஞர்களின் லட்சியங்கள் மற்றும் சமூகத்தின் எதிர்பார்ப்பை பூர்த்தி செய்யும் வகையில் பயிற்சி தத்துவம் மாற்றி அமைக்கப்பட்டிருப்பதாக அவர் தெரிவித்தார். ஆளுமை வளர்ச்சி, தலைமைத்துவம் மற்றும் எதிர்காலத்திற்கு தகுந்தவாறு வீரர்களின் மென் திறன்களை மேம்படுத்துவதில் கவனம் செலுத்தப்படும் என்றார் அவர்.
குடியரசு தினத்தை முன்னிட்டு தேசிய தலைநகரில் நடைபெறும் முக்கிய நிகழ்வுகளின் வாயிலாக இந்தியாவின் வளமான கலாச்சாரம் மற்றும் பாரம்பரியம் குறித்த புரிதலை ஏற்படுத்துவதுதான் இந்த முகாமின் நோக்கமாகும். வீரர்களின் ஆளுமைத் திறனை மேம்படுத்தி அவர்களது மாண்பு சார்ந்த அமைப்புமுறையை வலுப்படுத்துவதிலும் இந்த முகாம் கவனம் செலுத்தும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1887999
பிரதமர் அலுவலகம்
சர்வதேச அளவிலான எண்ணெய் மற்றும் எரிவாயு நிறுவனங்களின் தலைமைச் செயல் அதிகாரிகள் மற்றும் நிபுணர்களுடன் அக்டோபர் 20 அன்று பிரதமர் கலந்துரையாடுகிறார்
பிரதமர் திரு நரேந்திர மோடி, 20 அக்டோபர் 2021 மாலை 6 மணி அளவில், சர்வதேச அளவிலான எண்ணெய் மற்றும் எரிவாயு நிறுவனங்களின் தலைமைச் செயல் அதிகாரிகள் மற்றும் நிபுணர்களுடன் காணொலி வாயிலாக கலந்துரையாட உள்ளார். 2016-ல் தொடங்கப்பட்ட இது போன்ற வருடாந்திர கலந்துரையாடல், தற்போது 6-வது முறையாக நடைபெற உள்ளது, இதில் எண்ணெய் மற்றும் எரிவாயுத் தொழில் துறையில், சர்வதேச அளவில் முன்னோடியாக உள்ள நிறுவனங்களின் தலைவர்கள் பங்கேற்று விவாதிக்க இருப்பதுடன், இத்துறையில் நிலவும் முக்கியப் பிரச்சினைகள் மற்றும் இந்தியாவுடனான ஒத்துழைப்பு மற்றும் முதலீட்டு வாய்ப்புகள் குறித்தும் ஆராய உள்ளனர்.
தூய்மையான வளர்ச்சி மற்றும் நிலைத்தன்மையை ஊக்குவிப்பதே இந்த கலந்துரையாடலின் முக்கிய நோக்கமாகும். இந்தியாவில் ஹைட்ரோ கார்பன் ஆய்வு மற்றும் உற்பத்தியை ஊக்குவித்தல், எரிசக்தித் துறையில் தற்சார்பு, எரிவாயு அடிப்படையிலான பொருளாதாரம், நச்சுப்புகை வெளியேற்றக் குறைப்பு போன்றவற்றின் மூலம், தூய்மையான மற்றும் செயல்திறன் மிக்க எரிசக்தி வளங்களைக் கண்டறிதல், பசுமை ஹைட்ரஜன் பொருளாதாரம், உயிரி எரிபொருள் உற்பத்தியை அதிகரித்தல் மற்றும் கழிவுப் பொருட்களிலிருந்து பயனுள்ள பொருள்களை உருவாக்குதல் போன்றவை குறித்து இந்த கலந்துரையாடலின் போது சிறப்புக் கவனம் செலுத்தப்பட உள்ளது. சர்வதேச அளவில் முன்னோடியாகத் திகழும் பெருநிறுவனங்கள் மற்றும் பன்னாட்டு நிறுவனங்களின் தலைமைச் செயல் அதிகாரிகள் மற்றும் நிபுணர்கள் இதில் பங்கேற்று கருத்துப் பரிமாற்றம் செய்ய உள்ளனர்.
மத்திய பெட்ரோலியம் மற்றும் இயற்கை எரிவாயுத்துறை அமைச்சர் இந்த கலந்துரையாடலின் போது உடனிருப்பார்.
(
உள்துறை அமைச்சகம்
நக்சலைட் சம்பவங்கள்
இந்திய அரசியலமைப்பின் ஏழாவது அட்டவணையின்படி, காவல்துறை மற்றும் பொது ஒழுங்கு துறைகள் மாநில அரசுகளிடம் உள்ளன. எவ்வாறாயினும், இடதுசாரி தீவிரவாதத்தை  ஒட்டுமொத்தமாக எதிர்கொள்ள, பாதுகாப்பு தொடர்பான நடவடிக்கைகள், வளர்ச்சி தலையீடுகள், உரிமைகளை உறுதி செய்தல் ஆகியவற்றை உள்ளடக்கிய பன்முக உத்திகளை உள்ளடக்கிய 'எல்.டபிள்யூ.இ.யை நிவர்த்தி செய்வதற்கான தேசிய கொள்கை மற்றும் செயல் திட்டத்திற்கு' மத்திய அரசு 2015 ஆம் ஆண்டில் ஒப்புதல் அளித்தது.
உள்ளூர் சமூகங்களின் உரிமைகள் போன்றவை. இக்கொள்கையை உறுதியாக நடைமுறைப்படுத்தியதன் விளைவாக எல்.டபிள்யூ.இ தொடர்பான வன்முறைகள் மற்றும் அதன் புவியியல் பரவல் தொடர்ந்து குறைந்து வருகிறது.
சட்டத்திற்கு முரணான குழந்தைகள்  மற்றும் பராமரிப்பு மற்றும் பாதுகாப்பு தேவைப்படும் குழந்தைகள்  உள்ளிட்ட நெருக்கடியான சூழ்நிலையில் உள்ள குழந்தைகளுக்காக சிறார் நீதி  சட்டம், 2015  ஐ மத்திய அரசு இயற்றியுள்ளது. ஜே.ஜே. சட்டத்தின் விதிகளின்படி, எந்தவொரு ஆயுத மோதல், உள்நாட்டு அமைதியின்மை அல்லது இயற்கை பேரழிவால் பாதிக்கப்பட்ட அல்லது பாதிக்கப்பட்ட ஒரு குழந்தை, "கவனிப்பு மற்றும் பாதுகாப்பு தேவைப்படும் குழந்தை" என்று சேர்க்கப்படுகிறது. இச்சட்டம் குழந்தைகளின் சிறந்த நலனை உறுதி செய்வதற்காக, நிறுவன மற்றும் நிறுவன சாரா பராமரிப்பு பொறிமுறைகள் உள்ளிட்ட சேவை வழங்கல் கட்டமைப்புகளின் பாதுகாப்பு வலையை கட்டாயமாக்கியது.
ஜேஜே சட்டத்தின்படி, மத்திய அரசால் அவ்வாறு அறிவிக்கப்பட்ட எந்தவொரு அரசு சாரா, சுய-பிரகடனப்படுத்தப்பட்ட போராளிக் குழு அல்லது அமைப்பு, எந்தவொரு குழந்தையையும் எந்தவொரு நோக்கத்திற்காகவும் சேர்த்தால் அல்லது பயன்படுத்தினால், அவர்கள் மீது கிரிமினல் வழக்கு தொடரப்படும்.
பெண்கள் மற்றும் குழந்தைகள் மேம்பாட்டு அமைச்சகம், நெருக்கடியான சூழ்நிலைகளில் உள்ள குழந்தைகளின் பராமரிப்பு மற்றும் பாதுகாப்பிற்கான கட்டமைப்பை வழங்குவதில் மாநிலங்கள் / யூனியன் பிரதேசங்களுக்கு ஆதரவளிப்பதற்காக மத்திய நிதியுதவி பெற்ற குழந்தைகள் பாதுகாப்பு சேவைகள்  திட்டத்தை செயல்படுத்தி வருகிறது. இத்திட்டத்தின் கீழ், சி.என்.சி.பி மற்றும் சி.சி.எல் ஆகியவற்றுக்கு நிறுவன பராமரிப்பு கிடைக்கிறது, இதில் குழந்தைகளின் உணவு, தங்குமிடம் மற்றும் முழுமையான வளர்ச்சிக்கான ஏற்பாடுகள் அடங்கும். இந்த திட்டம் நிறுவனம் சாரா கவனிப்பையும் வழங்குகிறது, இதில் தத்தெடுப்பு, வளர்ப்பு பராமரிப்பு மற்றும் ஸ்பான்சர்ஷிப் ஆகியவற்றிற்கான ஆதரவு வழங்கப்படுகிறது. இத்திட்டத்தை செயல்படுத்தும் முதன்மை பொறுப்பு மாநிலங்கள்/ யூனியன் பிரதேசங்களுக்கு உள்ளது.
2004 ஆம் ஆண்டு முதல் 2014 ஆம் ஆண்டு வரையான காலப்பகுதியில் 17,679 இடதுசாரிகள் தொடர்பான சம்பவங்களும் 6,984 மரணங்களும் ஏற்பட்டுள்ளன. 2014 முதல் 2023 வரை  7,649 எல்.டபிள்யூ.இ தொடர்பான சம்பவங்களும் 2,020 இறப்புகளும் நடந்துள்ளன.
கடந்த ஒன்பது ஆண்டுகளில்  எல்.டபிள்யூ.இ வன்முறையின் பல்வேறு புள்ளிவிவரங்களை முந்தைய ஒன்பது ஆண்டுகளுடன்  ஒப்பிடுவது நாட்டில் எல்.டபிள்யூ.இ சூழ்நிலையில் குறிப்பிடத்தக்க முன்னேற்றத்தைக் குறிக்கிறது. எல்.டபிள்யூ.இ தொடர்பான வன்முறை சம்பவங்கள் 14,862 லிருந்து 7130 ஆக 52% குறைந்துள்ளன, மேலும் மொத்த இறப்புகளின் எண்ணிக்கை 6035 இலிருந்து 1868 ஆக 69% குறைந்துள்ளது.
2022 ஆம் ஆண்டு முதல், இடதுசாரி தீவிரவாதிகளால் நிகழ்த்தப்பட்ட சம்பவங்கள் மற்றும் பாதுகாப்புப் படையினரால் தொடங்கப்பட்ட சம்பவங்களின் எண்ணிக்கை குறித்த தரவுகள் தனித்தனியாக பராமரிக்கப்படுகின்றன.
மக்களவையில் கேள்வி ஒன்றுக்கு எழுத்துப்பூர்வமாக அளித்த பதிலில் மத்திய உள்துறை இணையமைச்சர் நித்யானந்த் ராய் இதனைத் தெரிவித்துள்ளார்.
---
ANU/PKV/KPG
(Visitor Counter : 48
பாதுகாப்பு அமைச்சகம்
பாதுகாப்பு அமைச்சர் திரு. ராஜ்நாத் சிங், அமெரிக்கப் பாதுகாப்பு அமைச்சருடன் தொலைபேசி மூலம் உரையாடினார்.
அமெரிக்கப் பாதுகாப்பு அமைச்சர் டாக்டர் மார்க் டி எஸ்பெரின் வேண்டுகோளுக்கு இணங்க, பாதுகாப்பு அமைச்சர் திரு. ராஜ்நாத் சிங் அவருடன் தொலைபேசி மூலம் உரையாடினார். கொவிட்-19 பெருந்தொற்றை எதிர்க்கும் போராட்டத்தில் ஏற்பட்டுள்ள அனுபவங்களை இரு அமைச்சர்களும் பகிர்ந்து கொண்டனர். இந்தவிஷயத்தில் சிறப்பான இருதரப்பு ஒத்துழைப்பைத் தொடர இருவரும் உறுதி மேற்கொண்டனர். பல்வேறு இருதரப்பு பாதுகாப்பு ஏற்பாடுகளின் முன்னேற்றம் குறித்து ஆய்வு மேற்கொண்ட அவர்கள், பாதுகாப்பு ஒத்துழைப்பை மேலும் வலுப்படுத்த தங்களின் அர்ப்பணிப்பு உணர்வைத் தெரிவித்தனர். உரையாடலின் முடிவில், இந்தியாவுக்கு பரஸ்பரம் வசதியான நேரத்தில் கூடிய விரைவில் வருகை தருமாறு அமைச்சர் எஸ்பெருக்கு, பாதுகாப்பு அமைச்சர் அழைப்பு விடுத்தார். அதனை அவர் மகிழ்ச்சியுடன் ஏற்றுக்கொண்டார்.
அண்மையில் இந்தியாவின் கிழக்குப் பகுதியை உம்பன் புயல் தாக்கியதில் ஏற்பட்ட உயிரிப்புகளுக்கு அமைச்சர் எஸ்பெர் தெரிவித்த இரங்கலுக்கு பாதுகாப்பு அமைச்சர் நன்றி தெரிவித்தார். இந்தியாவின் நிவாரண நடவடிக்கைகள் குறித்து அவரிடம் விளக்கினார். பாதுகாப்பு நலன் சார்ந்த பிராந்திய மேம்பாடு குறித்தும் இரு அமைச்சர்களும் தங்கள் கருத்துக்களைப் பகிர்ந்து கொண்டனர்.
(Visitor Counter : 215
தொழிலாளர் மற்றும் வேலைவாய்ப்பு அமைச்சகம்
காப்பீடு இல்லாதவர்களுக்கும் இ எஸ் ஐ நிறுவனம் மருத்துவ சேவை வழங்க உள்ளது இ.எஸ்.ஐ நிறுவனத்தில் சுமார் 5,200 பணியிடங்களை நிரப்ப நடவடிக்கை
மத்திய தொழிலாளர் மற்றும் வேலைவாய்ப்புத்துறை இணை அமைச்சர்  திரு.சந்தோஷ் குமார் கங்குவார் தலைமையில், 05.12.2018 அன்று நடைபெற்ற இ.எஸ்.ஐ. நிறுவனத்தின் 176-வது கூட்டத்தில் அதன் சேவை வழங்கும் நடைமுறையை மேம்படுத்துவதற்கான சில முக்கிய முடிவுகள் எடுக்கப்பட்டன.
அதிகப் பயன்பாடு இல்லாத இ.எஸ்.ஐ.சி மருத்துவமனைகளில் புறநோயாளிகளிடம் பத்து ரூபாய் மட்டும் பெற்றுக் கொண்டு காப்பீடு இல்லாதவர்களுக்கும், மருத்துவ சேவை வழங்குவது என இந்தக் கூட்டத்தில் முடிவு செய்யப்பட்டது. உள்நோயாளிகளைப் பொறுத்தவரை சி ஜி எச் எஸ் கட்டணத்தில் 25 சதவீதம் பெறப்படும். சோதனை அடிப்படையிலான இந்த ஓராண்டுகாலத் திட்டத்தில் மருந்துகள் நிர்ணயித்த விலையில், வழங்கப்படும். மிகக் குறைந்த செலவில், சாமானிய மக்களுக்குத் தரமான மருத்துவ வசதி இதன் மூலம் கிடைக்கும். இது தவிர மருத்துவமனை ஆதாரங்களை மக்கள் நலனுக்கு முழுமையாகப் பயன்படுத்துவதையும், இது உறுதி செய்யும்.
சமூகப் பாதுகாப்பு அலுவலர், காப்பீட்டு மருத்துவ அலுவலர் நிலை -2, இளநிலைப் பொறியாளர்கள், ஆசிரியர்கள், துணை மருத்துவர் மற்றும் செவிலியர்கள், யுடிசி, சுருக்கெழுத்தர் போன்ற பல்வேறு வகைகளில் 5,200 பணியிடங்களை நிரப்ப இ.எஸ்.ஐ.சி. நடவடிக்கை எடுத்து வருகிறது.
இ.எஸ்.ஐ.சி. மருத்துவமனைகள் சிலவற்றில் சிறப்பு / உயர்சிறப்பு மருத்துவர்கள் பற்றாக்குறையை சமாளிக்க மயக்கமூட்டுதல், மருத்துவம், அறுவை சிகிச்சை, குழந்தைகள் மருத்துவம், மகப்பேறு சார்ந்த மருத்துவர்கள், முடநீக்கியல், இருதயவியல், சிறுநீரகவியல், புற்றுநோய் மருத்துவம் ஆகியவற்றுக்கு திறந்த ஒப்பந்தப் புள்ளிகள், அறிவிக்கப்பட்டு பின்னர், ஒப்பந்த அடிப்படையில் சிறப்பு / உயர் சிறப்பு மருத்துவர்களைப் பணியமர்த்திக் கொள்ள இ.எஸ்.ஐ.சி. ஒப்புதல் அளித்துள்ளது.
தேசிய அளவிலான குறைந்தபட்சக் கூலி, ரூ.176ஆக உயர்த்தப்பட்டிருப்பதைக் கருத்தில் கொண்டு ஊழியர்களுக்கான பங்களிப்புத் தொகை விதிவிலக்கு உச்சவரம்பை ரூ.137லிருந்து ரூ.176ஆக அதிகரிக்கவும் இந்தக் கூட்டத்தில் முடிவு செய்யப்பட்டது.
தொழிலாளர் மற்றும் வேலைவாய்ப்புத் துறை செயலாளர் திரு ஹீராலால் சமாரியா, இ.எஸ்.ஐ.சி. தலைமை இயக்குநர் திரு.ராஜ்குமார்,
ஊழியர்கள் மற்றும் வேலை அளிப்போரின் இ.எஸ்.ஐ.சி. பிரதிநிதிகள், அதன் உறுப்பினர்கள், மாநில அரசுகளின் பிரதிநிதிகள், அமைச்சகத்தின் மூத்த அதிகாரிகள் ஆகியோரும் இந்தக் கூட்டத்தில் கலந்து கொண்டனர்.
---------
எஸ் எம் பி -கீதா
(Visitor Counter : 157
நிதி அமைச்சகம்
சுங்க விவகாரங்களில் பரஸ்பர உதவி மற்றும் ஒத்துழைப்புக்கு இந்தியா பிலிப்பைன்ஸ் இடையே ஒப்பந்தம் செய்து கொள்ள அமைச்சரவை ஒப்புதல்
ஒத்துழைப்பு மற்றும் சுங்க விவகாரங்களில் பரஸ்பர உதவிக்கு இந்தியா – பிலிப்பைன்ஸ் இடையே ஒப்பந்தம் செய்து கொள்ள பிரதமர் நரேந்திர மோடி தலைமையில் நடைபெற்ற அமைச்சரவை ஒப்புதல் அளித்துள்ளது.
சுங்கக் குற்றங்கள் தவிர்ப்பு மற்றும் விசாரணைக்கு தொடர்புடைய தகவல்களைப் பெறுவதில் இந்த ஒப்பந்தம் உதவும். இரு நாடுகளுக்கு இடையே சரக்குகள் வர்த்தகங்களை சிறந்த முறையில் ஒப்புதல் அளிக்கவும் வர்த்தகத்தை எளிதாக்கவும் இந்த ஒப்பந்தம் உதவும் என எதிர்பார்க்கப்படுகிறது.
இரு நாடுகளும் தேவையான தேசிய சட்ட தேவைகளை இந்த ஒப்பந்தத்திற்கு அமல் படுத்திய பின்னர் இந்த ஒப்பந்தம் அமலுக்கு வரும்.
பின்னணி:
இந்த ஒப்பந்தம் இரு நாடுகளின் சுங்க அதிகாரிகளும் தகவல்களைப் பகிர்ந்து கொள்ளவும் புலனாய்வை பகிர்ந்து கொள்ளவும் தேவையான சட்ட கட்டமைப்புகளை அளிக்கும். சுங்க சட்டங்களை உரிய முறையில் பயன்படுத்தவும், சுங்க அதிகாரிகளின் விசாரணை மற்றும் நியாயமான வர்த்தகத்திற்கு இது உதவும். இந்த ஒப்பந்தத்தின் வரைவு இரு சுங்க நிர்வாகத்தின் ஒப்புதலுடன் இறுதி செய்யப்பட்டுள்ளது. இந்த வரைவு ஒப்பந்தம் இந்திய சுங்கத் துறையின் கவலைகளையும் தேவைகளையும் கருத்தில் கொண்டிருப்பதுடன், குறிப்பாக இரு நாடுகளுக்கு இடையே வர்த்தகம் செய்யப்படும் பொருட்களின் சுங்க மதிப்பின் சரியான தன்மை சான்றிதழ்களின் உண்மைத்தன்மை தகவல் பரிமாற்றம் ஆகியவற்றை கருத்தில் கொண்டுள்ளது.
(Visitor Counter : 62